SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.295

**2022.gada 10.maijā plkst.10.30**

Rīgā, Jēkaba ielā 16, komisijas sēžu zālē

Daļēji attālināti videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

**uzaicinātās personas:**

* Valsts kancelejas Valsts pārvaldes politikas departamenta konsultante **Inese Kušķe**
* Tieslietu ministrijas parlamentārā sekretāre **Ilona Kronberga**
* Tieslietu ministrijas Nozaru politikas departamenta direktore **Olga Zeile**
* Uzņēmumu reģistra galvenā valsts notāre **Guna Paidere**
* Uzņēmumu reģistra Juridiskās nodaļas juriskonsulte **Dzintra Švarca**
* Korupcijas novēršanas un apkarošanas biroja Pirmās pārvaldes Otrās nodaļas priekšniece **Inese Zelča**
* Korupcijas novēršanas un apkarošanas biroja Trešās pārvaldes priekšnieks **Andris Donskis**
* Tiesībsarga biroja Sociālo, ekonomisko un kultūras tiesību nodaļas vadītāja vietnieks **Raimonds Koņuševskis**
* Domnīcas PROVIDUS vadošā pētniece **Līga Stafecka**
* Latvijas Darba devēju konfederācijas jurists, darba tiesību eksperts **Jānis Pumpiņš**
* Latvijas Tirdzniecības un rūpniecības kameras valdes loceklis un Politikas daļas direktora vietnieks **Jānis Lielpēteris**
* Latvijas Tirdzniecības un rūpniecības kameras Politikas daļas eksperte **Kristīne Robežniece**
* Finanšu nozares asociācijas juridiskais padomnieks **Edgars Pastars**
* Latvijas Pilsoniskās alianses politikas koordinators **Artis Zaļūksnis**
* Latvijas Pašvaldību savienības vecākais padomnieks **Māris Pūķis**
* Latvijas Pašvaldību savienības padomniece juridiskajos jautājumos **Vineta Reitere**
* ZAB “Vilgerts” partnere, zvērināta advokāte **Jūlija Jerņeva**
* Sabiedrības par atklātību – “Delna” pētnieks un projektu vadītājs **Olafs Grigus**
* SIA “Tet” Korporatīvo attiecību speciāliste **Maija Paula Ģīle**
* SIA “Tet” eksperts **Vladlens Kovaļevs**
* SIA “Tet” eksperte **Elīza Lazdāne**
* “Golin Riga” pārstāvis, publisko attiecību konsultants **Andris Sekacis**
* Finanšu ministrijas Budžeta metodoloģijas nodaļas vadītājas vietniece **Žanete Zvaigzne**
* Datu valsts inspekcijas direktores vietniece **Lāsma Dilba**
* Latvijas juristu apvienības priekšsēdētājs **Rihards Bunka**

**citas personas:**

**Saeimas deputāte Inese Voika**

**Saeimas Juridiskā biroja juridiskais padomnieks Jānis Priekulis**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa, B.Veiskate.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Interešu pārstāvības atklātības likums (1341/Lp13) 2.lasījums.**

**2. Dažādi.**

J.Rancāns atklāj sēdi un iepazīstina ar izskatāmo darba kārtību, informējot, ka par izskatāmo likumprojektu saņemti 144 priekšlikumi, un aicina sākt to izskatīšanu numuru secībā.

**1. Interešu pārstāvības atklātības likums (1341/Lp13) 2.lasījums.**

Nr.1 – Sabiedriskās politikas centra PROVIDUS priekšlikums – Izteikt 1. panta pirmo daļu ieteiktā redakcijā.

L.Stafecka informē, ka šis ir precizējums saistībā ar interešu pārstāvības definējumu.

J.Priekulim nav iebildumu.

*Notiek sēdes dalībnieku diskusija par izskatāmo priekšlikumu.*

J.Rancāns aicina deputātus atbalstīt šo priekšlikumu un veidot komisijas priekšlikumu, kurā tiek precizēta panta redakcija.

*Priekšlikums Nr.1 komisijā atbalstīts.*

**Nr.2** – Saeimas Juridiskā biroja priekšlikums – Ierosina apsvērt iespēju apvienot 1. panta 1. punkta “a”, “f”, “h” un “i” apakšpunktu vienā punktā, ja komisija uzskata šādu izņēmuma gadījumu par lietderīgu.

**J.Priekulis** aicina apsvērt izņēmumu lietderību vispār, bet gadījumā, ja tādi ir nepieciešami, tad labāk būtu tos apvienot vienā punktā.

*Notiek sēdes dalībnieku diskusija par izskatāmo priekšlikumu.*

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos punktus un izslēdzot liekvārdību.

*Priekšlikuma Nr.2 izskatīšana komisijā atlikta.*

**Nr.3** – Valsts kancelejas priekšlikums – Ieteikums precizēt Likumprojektā lietoto terminu lietojumu, vienādot terminu lietojumu visa Likumprojekta ietvaros, lai atšķirīgu terminu lietojums neradītu pārpratumus.

**I.Kušķe** informē, ka šis ir līdzīga rakstura priekšlikums

**J.Priekulis** komentē, ka JB arī pamanīja nekonsekvenci terminu lietojumos. To varētu tehniski sakārtot uz trešo lasījumu.

**J.Rancāns** aicina uz trešo lasījumu sakārtot un atrisināt šos jautājumus.

*Priekšlikums Nr.3 nav balsojams.*

**Nr.4** **–** Saeimas deputātes I.Voikas priekšlikums **–** Papildināt 1. panta pirmās daļas 1.punkta “a” apakšpunktu aiz vārdiem “iegūšana vai apmaiņa” ar vārdiem “, un kurā papildus netiek veiktas šā panta 1.punkta ievaddaļā minētās darbības”.

**I.Voika** informē, ka priekšlikums izstrādāts kopā ar E.Pastara un Finanšu nozares asociācijas atbalstu. Jāskata kontekstā ar iepriekšējo diskusiju par punktu apvienošanu (2.priekšlikums).

J.Rancāns aicina to ņemt vērā, veidojot komisijas redakciju priekšlikumam.

*Priekšlikuma Nr.4 izskatīšana komisijā atlikta.*

**Nr.5** **–** Finanšu nozares asociācijas priekšlikums **–** Papildināt Likumprojekta 1. panta pirmās daļas 1.punkta “a” apakšpunktu aiz vārdiem “iegūšana vai apmaiņa” ar vārdiem “, un kurā papildus netiek veiktas šā panta 1.punkta ievaddaļā minētās darbības”.

**E.Pastars** informē, ka ar šo priekšlikumu ir tas pats, kas ar iepriekšējo – jāņem vērā, veidojot komisijas priekšlikumu, un jādiskutē, kad būs komisijas redakcija.

**J.Priekulis** komentē, ka izņēmumi ir jāraksta kā izņēmumi no pozitīvā skaidrojuma.

**J.Rancāns** aicina deputātus atbalstīt priekšlikumu.

*Priekšlikuma Nr.5 izskatīšana komisijā atlikta.*

**Nr.6** – Sabiedriskās politikas centra PROVIDUS priekšlikums – Izslēgt 1. panta pirmās daļas a) apakšpunktu, attiecīgi precizējot numerāciju.

**L.Stafecka** informē, ka tas jau izrunāts iepriekš.

J.Rancāns apstiprina L.Stafeckas teikto.

*Priekšlikuma Nr.6 izskatīšana komisijā atlikta.*

**Nr.7** – Saeimas Juridiskā biroja priekšlikums – Izteikt 1. panta 1. punkta “b” apakšpunktu ieteiktā redakcijā.

**J.Priekulis** informē, ka šis priekšlikums ir saistīts ar 8., 9. un 10.priekšlikumu, un tie jāskata kopsakarā. Piedāvā uzlabot 1.lasījumā atbalstīto redakciju un pēc tam skatīt kopsakarā ar 8., 9. un 10.priekšlikumu.

*Notiek sēdes dalībnieku diskusija par izskatāmo priekšlikumu.*

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus.

*Priekšlikuma Nr.7 izskatīšana komisijā atlikta.*

**Nr.8** – Saeimas deputātes I.Voikas priekšlikums– Papildināt 1. panta pirmās daļas 1. punkta “b” apakšpunktu aiz vārdiem “politisko diskusiju ietvarā” ar vārdiem “, ja šajās tikšanās un saziņā nepiedalās interešu pārstāvji”.

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus.

*Priekšlikuma Nr.8 izskatīšana komisijā atlikta.*

**Nr.9** **–** Finanšu nozares asociācijas priekšlikums **–** Papildināt Likumprojekta 1.panta pirmās daļas 1.punkta “b” apakšpunktu aiz vārdiem “politisko diskusiju ietvarā” ar vārdiem “, ja šajās tikšanās un saziņā nepiedalās interešu pārstāvji”.

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus.

*Priekšlikuma Nr.9 izskatīšana komisijā atlikta.*

**Nr.10** – Sabiedriskās politikas centra PROVIDUS priekšlikums – Izteikt 1.panta pirmās daļas b) apakšpunktu ieteiktā redakcijā.

**J.Priekulis** piedāvā veidot komisijas priekšlikuma redakciju līdzīgi kā 2.priekšlikumā, apvienojot konkrētos priekšlikumus.

*Notiek sēdes dalībnieku diskusija par izskatāmajiem priekšlikumiem.*

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus (7., 8., 9. un 10.).

*Priekšlikuma Nr.10 izskatīšana komisijā atlikta.*

**Nr.11** – Saeimas Juridiskā biroja priekšlikums – Izslēgt 1. panta 1. punkta “c” un “d” apakšpunktu.

**J.Priekulis** informē, ka “c” un “d” apakšpunkti skatāmi kopsakarā un būtu izslēdzami – nav juridiskas slodzes (apļveida skaidrojums).

*Notiek sēdes dalībnieku diskusija par izskatāmajiem priekšlikumiem.*

J.Rancāns aicina deputātus atbalstīt šo priekšlikumu.

*Priekšlikums Nr.11 komisijā atbalstīts.*

**Nr.12** – Sabiedriskās politikas centra PROVIDUS priekšlikums – Izteikt 1.panta pirmās daļas c) apakšpunktu ieteiktā redakcijā.

**L.Stafecka** informē, ka šis priekšlikums jau atrisināts, atbalstot 11.priekšlikumu.

*Priekšlikums Nr.12 nav balsojams.*

**Nr.13** – Sabiedriskās politikas centra PROVIDUS priekšlikums – Izslēgt 1.panta pirmās daļas d) apakšpunktu, attiecīgi precizējot numerāciju.

**L.Stafecka** informē, ka arī šis priekšlikums jau atrisināts, atbalstot 11.priekšlikumu.

*Priekšlikums Nr.13 nav balsojams.*

**Nr.14** – Saeimas Juridiskā biroja priekšlikums – Ierosinām izvērtēt 1. panta 1. punkta “e” apakšpunkta saturu un attiecīgi precizēt vai izslēgt piedāvāto normu.

**J.Priekulis** informē, ka šis priekšlikums ir saistīts ar 15. un 16.priekšlikumu, un tie jāskata kopsakarā.

*Notiek sēdes dalībnieku diskusija par izskatāmajiem priekšlikumiem.*

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus (14., 15. un 16.).

*Priekšlikuma Nr.14 izskatīšana komisijā atlikta.*

**Nr.15** – Saeimas deputātes I.Voikas priekšlikums– Aizstāt 1. panta pirmās daļas 1. punkta “e” apakšpunktā vārdu “kuras” ar vārdiem “kad tās”.

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus (14., 15. un 16.).

*Priekšlikuma Nr.15 izskatīšana komisijā atlikta.*

**Nr.16** **–** Finanšu nozares asociācijas priekšlikums **–** Aizstāt 1.panta pirmās daļas 1.punkta “e” apakšpunktā vārdu “kuras” ar vārdiem “kad tās”.

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus (14., 15. un 16.).

*Priekšlikuma Nr.16 izskatīšana komisijā atlikta.*

**Nr.17** – Saeimas deputātes I.Voikas priekšlikums– Papildināt 1. panta pirmās daļas 1. punkta “f” apakšpunktu aiz vārdiem “konsultantu darbība,” ar vārdiem “kad tie sniedz apmaksātu pakalpojumu publiskās varas pārstāvjiem vai tāda darbība,”.

**I.Voika** skaidro priekšlikuma būtību.

**J.Priekulis** komentē, ka šis priekšlikums ir saistīts ar 2.priekšlikumu. Būtu nepieciešama komisijas redakcija, lai apvienotu šīs lietas vienā.

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus.

*Priekšlikuma Nr.17 izskatīšana komisijā atlikta.*

**Nr.18** **–** Finanšu nozares asociācijas priekšlikums **–** Papildināt Likumprojekta 1.panta pirmās daļas 1.punkta “f” apakšpunktu aiz vārdiem “konsultantu darbība,” ar vārdiem “kad tie sniedz apmaksātu pakalpojumu publiskās varas pārstāvjiem vai tāda darbība,”.

J.Rancāns komentē, ka tas izrunāts jau iepriekš un aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus.

*Priekšlikuma Nr.18 izskatīšana komisijā atlikta.*

**Nr.19** – Sabiedriskās politikas centra PROVIDUS priekšlikums – Izslēgt 1.panta pirmās daļas f) apakšpunktu, attiecīgi precizējot numerāciju.

J.Rancāns komentē, ka tas izrunāts jau iepriekš un aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos priekšlikumus.

*Priekšlikuma Nr.19 izskatīšana komisijā atlikta.*

**Nr.20** – Saeimas Juridiskā biroja priekšlikums – Attiecībā uz 1. panta 1. punkta “g” apakšpunktu ierosinām apsvērt, vai un kādā apmērā šis likums būs attiecināms arī attiecībā uz lēmumiem, kurus pieņem administratīvo pārkāpumu procesā vai kriminālprocesā, un saziņu, kas saistīta ar šiem procesiem (piemēram, zvērināts advokāts kopā ar klientu ierodas uz administratīvo pārkāpumu lietas izskatīšanu iestādē ar mērķi pārliecināt iestādi par tās pieņemtā lēmuma prettiesiskumu).

**J.Priekulis** informē, ka, apakšpunkts uzskaita izņēmuma gadījumus un kas ir pamatoti. Jautājums, vai ir bijis mērķis šo saziņu attiecināt arī uz administratīvo pārkāpumu procesu un kriminālprocesu. Ja tāds mērķis nav bijis, tad uz nākamo komisijas sēdi varētu sagatavot precizētu redakciju.

J.Rancāns aicina uz trešo lasījumu sakārtot un atrisināt šo jautājumu.

*Priekšlikuma Nr.20 izskatīšana komisijā atlikta.*

**Nr.21** – Sabiedrības par atklātību – “Delna” priekšlikums – Izslēgt 1.panta 1.punkta h) apakšpunktu.

**O.Grigus** pamato grozījuma nepieciešamību – vispārīgi definēts un nav īsti skaidrības.

**J.Priekulis** piekrīt un pilnībā atbalsta (saistīts ar iepriekš izrunāto 2.priekšlikumu).

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos punktus. Šo apakšpunktu piedāvā izslēgt.

*Priekšlikuma Nr.21 izskatīšana komisijā atlikta.*

**Nr.22** – Sabiedriskās politikas centra PROVIDUS priekšlikums – Izslēgt 1.panta pirmās daļas h) apakšpunktu, attiecīgi precizējot numerāciju.

**L.Stafecka** informē, ka tas jau izrunāts iepriekš.

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam, apvienojot konkrētos punktus. Šo apakšpunktu piedāvā izslēgt.

*Priekšlikuma Nr.22 izskatīšana komisijā atlikta.*

**Nr.23** – Sabiedriskās politikas centra PROVIDUS priekšlikums – Izteikt 1.panta pirmās daļas i) apakšpunktu ieteiktā redakcijā.

**L.Stafecka** pamato grozījuma nepieciešamību – skaidri pateikt, ka žurnālista darbs nav interešu pārstāvēšana.

**J.Priekulis** komentē, ka vispirms konceptuāli jāsaprot, ka droši vien nav bijis tā domāts, ka žurnālista darbs ir interešu pārstāvība. Un ja tas nav bijis tā domāts, tad ir izšķiršanās moments, ņemot vērā žurnālista darba nozīmību, un varbūt to uzskaitīt kā izņēmuma gadījumu.

**I.Voika** informē, ka 27.priekšlikums ir līdzīgs.

*Notiek sēdes dalībnieku diskusija par izskatāmo priekšlikumu.*

J.Rancāns aicina deputātus priekšlikuma izskatīšanu atlikt līdz nākamajai komisijas sēdei, kad būtu sagatavota redakcija komisijas priekšlikumam (2.priekšlikums), apvienojot konkrētos punktus un ņemot vērā arī šo un 27.priekšlikumu.

*Priekšlikuma Nr.23 izskatīšana komisijā atlikta.*

J.Rancāns paziņo, ka komisijai šīsdienas sēdei atvēlētais laiks ir beidzies, tādēļ šī likumprojekta priekšlikumu izskatīšana visticamāk tiks turpināta nākamajā otrdienā.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 12.00.

Komisijas priekšsēdētājs J.Rancāns

Komisijas sekretārs E.Šnore

Protokolēja E.Kalniņa